เรื่องร้องเรียน: ซอยสังคมสงเคราะห์ 14 ประสบปัญหาเรื่องรถเก็บขยะค่ะ ในกรณีด้านนอก รถเก็บขยะมาเก็บไปตรงตามวัน เก็บอาทิตย์ละครั้งบ้างหรือปล่อยให้มากกว่านั้น รวมถึงด้านในที่เป็นอาคารเช่าโกดัง ก็เจอปัญหารถขยะไม่เข้ามาเก็บ แจ้งทางเขตที่เกี่ยวข้องไปแล้ว เขตเรียกเก็บเงินทุกครั้งที่เข้ามาเก็บ คิวละ 150 บาท *ไม่รวมค่าขนมน้องๆ*ที่ต้องจ่ายเพิ่มครั้งละ 200 บาท รวมถึงแจ้งว่าจะเข้ามาเก็บสองอาทิตย์ครั้ง ซึ่งจากที่เคยอยู่ลาดพร้าว 83 มา รถขยะเก็บทุกอาทิตย์ อาทิตย์ละสองครั้งไม่เคยขาด ทำงานดีตลอด ก็เลยไม่เข้าใจว่าทำไมพอย้ายมาอยู่แถวนี้ ขยะถึงได้กองนานขนาดนี้ รวมถึงพนักงานเขตเรียกเก็บเงินทุกครั้งที่มาเก็บขยะ แต่ก็ไม่มีใบเสร็จรับเงินให้  อยากให้รีบมาตรวจสอบด่วนค่ะ เพราะซอยรกมากมีแต่ขยะกองเต็มไปหมด และเหม็นเน่ามาก
การดำเนินการของเจ้าหน้าที่: ฝ่ายรักษาความสะอาดและสวนสาธารณะขอแจ้งว่าบริเวณพื้นที่นี้สังคมสงเคราะห์ 14 เจ้าหน้าที่จะเข้าเก็บขยะมูลฝอยสัปดาห์ละ 2 วันหมุนเวียนค่ะ (เข้าจัดเก็บ 1 วันเว้น3 วัน) หากมีข้อสงสัยประการใดสามารถโทรศัพท์สอบถามได้ที่ฝ่ายรักษาความสะอาดและสวนสาธารณะโทรศัพท์ 02-539-8246 ค่ะ
ความเห็นของผู้แจ้ง: ถือว่าจัดการปัญหาได้เร็วและช่วยให้คำตอบได้ดีค่ะ
พื้นที่: แขวงลาดพร้าว เขตลาดพร้าว กรุงเทพมหานคร